ผู้เชี่ยวชาญเชื่อว่า ความตื่นตระหนกหลังจากการเกิดวิกฤติการณ์การเงินครั้งปัจจุบัน หมดลงไปแล้ว
ผู้เชี่ยวชาญด้านการพัฒนาเศรษฐกิจ และการลดภาวะยากจนคนหนึ่งกล่าวว่า พอจะเชื่อได้แน่ว่าความตื่นตระหนก หลังจากเกิดวิกฤติการณ์การเงินเมื่อปี
ผู้อำนวยการของสถาบันโลก เจฟฟรี่ย์ แซ็ก กล่าวว่าความตื่นตระหนกหลังจากเกิดวิกฤติการณ์การเงินครั้งปัจจุบันและการกลัวว่าเศรษฐกิจโลกจะตกต่ำนั้นพอเชื่อได้แน่ว่าหมดไปแล้ว แต่เขากล่าวว่า ขณะที่ชาติต่างๆ สามารถหลีกเลี่ยงสถานการณ์ที่ร้ายแรงที่สุดไปได้แต่กล่าวโดยเฉลี่ยแล้วเศรษฐกิจโลกยังแย่มาก และประเทศที่ยากจนที่สุดยังจะอยู่หรือจะไปยังไม่ทราบแน่ คุณเจฟฟรี่ย์ แซ็ก โทษว่าวอลสตรีทเป็นศูนย์กลางของวิกฤติการณ์และวิกฤติการณ์เกิดจากนโยบายการเงินที่แย่มากๆ และการมีกฎข้อบังคับทางการเงินที่นำความวิบัติมาให้ เขากล่าวด้วยว่ายังไม่ทราบชัดว่า รัฐบาลของประเทศต่างๆจะมีระบบควบคุมอย่างเหมาะสมซึ่งจะทำให้ปลอดภัยมากขึ้นสำหรับทุกฝ่ายหรือไม่?เขายังไม่เห็นด้วย กับเรื่องการจ่ายเงินโบนัสนับล้านๆเหรียญสหรัฐให้แก่ผู้บริหารของบรรษัทและเกรงว่าจะมีการทำแบบนั้นต่อไป คุณเจฟฟรี่ย์ แซ็กเป็นผู้ที่สนับสนุนด้านเทคโนโลยีใหม่ๆ ที่ไม่เป็นพิษเป็นภัยต่อสิ่งแวดล้อมนั้นอย่างแข็งขันเขากล่าวว่าหลายคนคิดว่า การลงทุนด้านเทคโนโลยีใหม่ๆที่มีจุดมุ่งแก้ไขสภาพภูมิอากาศเปลี่ยนแปลงและการอนุรักษ์สิ่งแวดล้อมจะช่วยกอบกู้เศรษฐกิจโลกได้ คุณเจฟฟรี่ แซ็ก กล่าวไว้ตอนนี้ว่า "ไม่มีการฟื้นตัวด้านสิ่งแวดล้อมไม่มีการลงทุนอย่างป็นกอบเป็นกำในเรื่องพลังงานที่มีให้ใช้อยู่เรื่อยไปไม่มีการเพิ่มโครงสร้างที่พอเพียง เรื่องที่เกิดขึ้นคือความตื่นตระหนกที่แสดงออกผ่านทางการขยายนโยบายการเงินและการคลัง แต่ไม่ใช่ผ่านทางการเปลี่ยนแปลงด้านโครงสร้าง" เขากล่าวว่ารัฐบาลต่างๆ มิได้นำวิธีที่ทำให้มีการเปลี่ยนแปลงด้านโครงสร้างอย่างแท้จริงมาใช้ซึ่งจะช่วยให้มองเห็นลู่ทางในภายภาคหน้า เขากล่าวด้วยว่า ไม่มีนโยบายที่สอดคล้องกัน ที่เชื่อมโยงเศรษกิจมหัพภาคความวิตกกังวลเกี่ยวกับสิ่งแวดล้อมและความวิตกกังวล เกี่ยวกับการพัฒนาเข้าด้วยกัน และว่าเพราะเหตุนั้นเศรษฐกิจโลกจะยังคงไม่สมดุลย์และเปราะบางอย่างมากต่อไป